Romário

**Romarijas da Soza Farija** (*Romário de Souza Faria*; g. 1966 m. sausio 29 d.), geriau žinomas tiesiog kaip **Romário** – žymus karjerą baigęs Brazilijos futbolininkas, rungtyniavęs puolėjo pozicijoje. Buvo išrinktas FIFA metų žaidėju, 1994 m. pasaulio čempionato auksinio kamuolio laimėtoju, įtrauktas tarp 100 geriausių pasaulio futbolininkų. Jis yra vienas iš nedaugelio pasaulio futbolininkų, įmušusių virš 1000 įvarčių.

## Karjera

Romario pradžioje rungtyniavo vietinio kvartalo komandoje „Olaria Atlético Clube“ ir buvo pastebėtas „Vasco da Gama“ klubo skautų. Su „Vasco da Gama“ Romario dukart laimėjo valstijos taurę, įtrauktas į 1988 m. olimpinę rinktinę ir olimpiadoje tapo rezultatyviausiu žaidėju.

1988 m. persikėlė į Europą, žaidė „PSV Eindhoven“, vėliau – „FC Barcelona“ klubuose. 1990 m. kaip atsarginis žaidėjas dalyvavo pasaulio čempionate. 1994 m. laimėjo Ispanijos taurę, tapo rezultatyviausiu lygos žaidėju, su Brazilijos rinktine laimėjo pasaulio čempionatą, buvo išrinktas geriausiu čempionato žaidėju ir FIFA metų žaidėju. Tarp 1995–1999 m. Romario žaidė tai „Flamengo“, tai „Valencia“ klubuose. 1998 m. pasaulio čempionatą Romario buvo priverstas praleisti dėl traumos. 2000 m. su „Vasco da Gama“ klubu laimėjo Mercosur taurę, išrinktas Pietų Amerikos ir Brazilijos metų futbolininku. Prieš 2002 m. pasaulio čempionatą Romario buvo jau 36 metų amžiaus, bet vis dar geros sportinės formos, tuomet atstovavo „Fluminense“ klubą. Visgi, nepaisant žaidėjo ir sirgalių prašymo, treneris Luiz Felipe Scolari neįtraukė Romario į rinktinę. Vėliau žaidė Katare, vėl grįžo į Braziliją. 2005 m. būdamas beveik 40-ies metų amžiaus tapo rezultatyviausiu Brazilijos lygos žaidėju. 2005 m. Romario žaidė paskutines, jubiliejines savo varžybas Brazilijos rinktinėje (draugiškose varžybose prieš Gvatemalą), jose įmušė įvartį ir gavo geltoną kortelę.

2006 m. Romario žaidė JAV, Australijoje, bet vėl grįžo į „Vasco da Gama“. 2007 m. jis įmušė savo 1000-ąjį įvartį nuo 11 m atžymos, varžybose prieš „Sport Recife“. Tokį rezultatą yra pasiekę tik Pelé ir Ferenc Puskás. Tiesa, į Romario įvarčius buvo įskaičiuoti ir tie, kuriuos jis įmušė jaunystėje, draugiškose ir neoficialiose varžybose. FIFA pasveikino Romario su įvarčiu, tačiau pagal savo statistiką nurodė, kad jis buvo įmušęs 929 įvarčius, iš jų 77 – jaunimo komandose. 2007–2008 m. Romario buvo žaidžiančiuoju „Vasco da Gama“ treneriu, bet greitai buvo atleistas ir tęsė karjerą tik kaip žaidėjas. 2008 m. Romario netikėtai pareiškė baigiąs ir žaidėjo, ir trenerio karjerą. 2009 m. Romario sužaidė atsisveikinamąsias varžybas America komandoje, kurios aistruoliu yra Romario tėvas. Nors Romario įvarčio pelnyti nepavyko, komanda laimėjo ir užsitikrino patekimą į aukštesnę lygą.

Romario taip pat rungtyniauja paplūdimio futbole, 2005 m. pasaulio čempionate su rinktine laimėjo bronzą. Jis buvo vienas pagrindinių 2014 m. pasaulio futbolo čempionato Brazilijoje organizatorių. Romario 2010 m. pradėjo ir politiko karjerą – jis išrinktas Socialistų partijos atstovu į Brazilijos deputatų rūmus.

## Laimėjimai
### Klubiniai
;Vasco da Gama
* Campeonato Carioca: 1987, 1988;
* Campeonato Brasileiro Série A: 2000;
* Copa Mercosur: 2000.
;PSV Eindhoven
* Eredivisie: 1989, 1991, 1992;
* KNVB taurė: 1989, 1990;
* Johan Cruijff Shield: 1992.
;Barcelona
* La Liga: 1993-94;
* Ispanijos futbolo supertaurė: 1994;
* UEFA Čempionų Lyga: 2-a vieta; 1993-94.
;Flamengo
* Campeonato Carioca: 1996, 1999;
* Copa Oro: 1996;
* Copa Mercosur: 1999.
;Al-Sadd
* Al-Sadd Sports Club: 2003;
* Qatar Crown Prince Cup: 2003.

### Tarptautiniai
* Pasaulio futbolo čempionatas: 1994;
* FIFA Konfederacijų taurė: 1997;
* Copa América: 1989, 1997;
* Vasaros olimpinės žaidynės: bronza – 1988.

### Asmeniniai
* Rezultatyviausias 1988 m. olimpinių žaidynių žaidėjas;
* Eredivisie rezultatyviausias žaidėjas: 1989, 1990, 1991, 1992;
* KNVB taurės rezultatyviausias žaidėjas: 1989, 1990;
* UEFA Čempionų lygos rezultatyviausias žaidėjas: 1990, 1993;
* La Liga rezultatyviausias žaidėjas: 1994;
* Geriausias pasaulio čempionato žaidėjas: 1994;
* FIFA Pasaulio metų žaidėjas: 1994;
* FIFA Konfederacijų taurės rezultatyviausias žaidėjas: 1997;
* Copa do Brasil rezultatyviausias žaidėjas: 1998, 1999;
* Copa Mercosur rezultatyviausias žaidėjas: 1999, 2000;
* Brazilijos čempionato rezultatyviausias žaidėjas: 2000, 2001, 2005;
* Pietų Amerikos metų futbolininkas: 2000;
* FIFA 100.

## Dalyvavimas čempionatuose

|}

## Šaltiniai

## Nuorodos
* 
*